Z á p i s n i c a
					        č. 9
					
zo zasadnutia Komisie sociálnych vecí a bývania Miestneho zastupiteľstva mestskej časti Bratislava - Nové Mesto, konaného dňa  19. 11. 2012.

Prítomní : podľa prezenčnej listiny.
 
P r o g r a m :
1. O t v o r e n i e.
2. Kontrola plnenia úloh vyplývajúcich z uznesení MR a MZ MČ BNM a Komisie SVaB
3. Prerokovanie materiálov na zasadnutie MR MČ BNM dňa 27. 11. 2012
4. Prerokovanie materiálov z oddelenia vnútornej správy a správy bytov a nebytových 
    priestorov 
5. Prerokovanie žiadostí o poskytnutie jednorazových finančných výpomocí  
6. Rôzne

K bodu č. 1
Zasadnutie komisie otvoril a prítomných privítal predseda komisie Ing. Martin Bartoš. Taktiež privítal Mgr. Biharyovú, poverenú vedením odd. právneho, majetkového a podnikateľských aktivít, Ing. Bc. Baníka, vedúceho oddelenia vnútornej správy, správy bytov a nebytových priestorov a p. Andrašíkovú. Na pozvanie Ing. Gašpierika sa na komisii zúčastnil Ing. Böhm. Ing. Bartoš uviedol program rokovania komisie podľa pozvánky, s ktorým členovia súhlasili. 
Hlasovanie : prítomní : 8, za : 8. 

K bodu č. 2
Kontrola plnenia uznesení komisie a MZ MČ BNM.
Pre komisiu nevyplynuli žiadne úlohy.
Kontrola plnenia úloh z predchádzajúceho zasadnutia komisie - informácia v bode č. 4.

K bodu č. 3 
a/ Návrh Všeobecne záväzného nariadenia mestskej časti Bratislava – Nové Mesto         č.    /2012 zo dňa ....o miestnych daniach na území MČ BNM
Uznesenie č.9/3a
Komisia prerokovala predložený materiál a odporučila MR a MZ MČ BNM tento schváliť s pripomienku, aby bola v dôvodovej správe doplnená aj novela zákona č. 68/2012 Z. z. platná od 1. 6. 2012. 
Hlasovanie : prítomní : 8, za : 8.

b/ Plán činnosti hlavného kontrolóra MČ B-NM na I. polrok 2013.
Uznesenie č.9/3b
Komisia prerokovala Plán kontrolnej činnosti hlavného kontrolóra na 1. polrok 2013 a odporučila:
- bod č. 2. Kontrola hospodárenia rozpočtovej organizácie ZŠ a MŠ Cádrová.
- doplniť bod č. 5. Komplexná previerka hospodárenia a efektívneho využívania Konskej 
 						- 2 -

železnice. Termín určí miestny kontrolór. Hlasovanie : prítomní :  8, za : 8
 					
c/ Návrh na odpísanie pohľadávok 
Uznesenie č.9/3c
Komisia prerokovala predložený návrh na odpísanie pohľadávok EKO – podniku VPS voči spoločnostiam DOMINO spol. s.r.o. a PRESPORK – CENTER, s.r.o.  v celkovej sume        32 882,89 € a tento vzala na vedomie.
Hlasovanie : prítomní : 8, za : 8.
d/ Návrh na vyradenie prebytočného a neupotrebiteľného majetku v správe EKO – podniku VPS. 
Uznesenie č.9/3d
Komisia prerokovala predmetný návrh a žiada o doplnenie postupu EKO – podniku VPS          po vyradení oboch vozidiel.
Hlasovanie : prítomní : 8, za : 8.

e/ Návrh na odpísanie pohľadávky BENNIES SCHOPS s.r.o. 
Uznesenie č.9/3e
Komisia prerokovala predložený návrh na odpísanie pohľadávky v sume 1 600,95 € a tento vzala na vedomie. 
Hlasovanie : prítomní : 7, za : 7.

f/ Návrh na vyradenie prebytočného a neupotrebiteľného majetku v správe EKO – podniku VPS /prístrešok/. 
Uznesenie č.9/3f
Komisia prerokovala predmetný návrh a žiada o doplnenie finančného vyčíslenia prác a výnosu za predaj druhotných surovín po vyradení prístrešku.
Hlasovanie : prítomní : 7, za : 7.

g/ Návrh dodatku č. 11 zriaďovacej listiny organizácie EKO – podnik VPS 
Uznesenie č.9/3g
Komisia prerokovala predmetný návrh a tento odporučila MR a MZ MČ BNM schváliť v súlade s návrhom uznesenia s pripomienkou :
V Dôvodovej správe na strane 1, štvrtý riadok zdola podľa § 15 ods. 2 písm. nie ch/, ale h/, zákona č. 377/1990Zb.  
Hlasovanie : prítomní : 7, za : 7.

h/ Návrh rozpočtu mestskej časti Bratislava – Nové Mesto na roky 2013 - 2015
Uznesenie č.9/3h
Komisia odporučila uvedený materiál stiahnuť z rokovania z dôvodu, že na rokovanie komisie  nebol predložený v dostatočnom predstihu a členia nemali možnosť sa s ním oboznámiť. Hlasovanie : prítomní : 7, za : 7.

ch/ Návrh Časového harmonogramu zasadnutí MR, MZ a Komisií MZ MČ BNM na rok 2013
Uznesenie č.9/3ch

 						- 3 -

Komisia prerokovala predložený návrh a tento odporučila MR a MZ MČ BNM schváliť bez pripomienok. Hlasovanie : prítomní : 7, za : 7.
 						
K bodu č. 4
1/ R. M., Príkopova 4  - komisia odporučila predĺžiť nájom rodine p. R., na svojom zasadnutí dňa 20. 2. 2012, o 1 rok s tým, že s ním bude spísaná notárska zápisnica. Na rokovanie komisie bola predložená uvedená notárska zápisnica a žiadosť menovaného o ďalšie predlženie nájomnej zmluvy. Komisia prerokovala túto žiadosť a odporučila predĺžiť nájomnú zmluvu o 1 rok s notárskou zápisnicou . 
Hlasovanie: prítomní : 7, za: 7.
2/ Riešenie neplatičov v domových objektoch na Bojnickej ul. – oddelenie pre správu bytov, nebytových priestorov a vnútornej správy predložilo na rokovanie komisie zoznam neplatičov a ich nedoplatkov k 31. 10. 2012, v ktorom bolo uvedených 32 nájomníkov              z toho 26 z Bojnickej ul. Z týchto v piatich prípadoch bola podaná žaloba s výpoveďou z nájmu bytu, v jednom žaloba s exekúciou  a jeden byt bol odovzdaný. Ostatní neplatiči       sú riešení upomienkami. Komisia prerokovala predložený zoznam, pričom konštatovala, že  za účelom ochrany nájomníkov, ktorí platia nájomné, je potrebné zorganizovať schôdze nájomníkov bytov na Bojnickej ul. podľa jednotlivých vchodov a vysvetliť im dôležitosť spísania dodatkov k nájomným zmluvám s notárskou zápisnicou.   		
Uznesenie č. 9/4/2  
Komisia požiadala Ing. Bc. Baníka, povereného vedením odd. pre správu bytov, nebytových priestorov a vnútornej správy a Mgr. Biharyovú, poverenú vedením oddelenia majetkového, právneho a podnikateľských aktivít, aby v spolupráci s JUDr. Mikulcom zabezpečili vykonanie uvedených schôdzi nájomníkov v domových objektoch na Bojnickej ul. Súčasne komisia požiadala Ing. Bc.Baníka, aby predložil na nasledujúce zasadnutie komisie zoznam nájomníkov v bytoch na Bojnickej ul. s uvedením doby nájmu.
Hlasovanie: prítomní : 8, za: 8.
3/ T. S., Bojnická 25 – menovanej bol odsúhlasený v súlade so zákonom prechod práva nájmu po zomrelom manželovi, ktorý uhradil všetky dlhy. Pretože menovaná má do 31. 10. 2012 nedoplatok na nájomnom v sume 241 €, komisia odporučila dať menovanej výpoveď z nájmu bytu. Hlasovanie: prítomní : 8, za: 8.
4/ K. E., Bojnická 25 – komisia súhlasila s predlžením nájomnej zmluvy menovanej o jeden rok s notárskou zápisnicou. Komisia požiadala Ing. Baníka, aby na nasledujúce zasadnutie komisie predložil notársku zápisnicu menovanej. Hlasovanie: prítomní : 8, za: 8.
5/ S. I., Bojnická 21 – komisia súhlasila s predlžením nájomnej zmluvy menovanej o jeden rok s notárskou zápisnicou, ktorú žiada predložiť na nasledujúce zasadnutie. 
Hlasovanie: prítomní : 8, za: 8.
6/ K. A., Mgr., Bojnická 21 – žiada o výmenu bytu. Komisia prerokovala žiadosť menovanej a súhlasila s odpoveďou oddelenia vnútornej správy a správy bytov a nebytových priestorov MÚ BNM. Hlasovanie: prítomní : 6, za: 6.
7/ F. O., Bratislava – Nové Mesto – žiada  o nájom obecného bytu. Menovaná býva v ubytovni na Varšavskej ul. 22, je slobodná, zamestnaná v EKO - podniku VPS. Stará sa o dve vnúčatá, ktoré jej boli zverené do náhradnej osobnej starostlivosti, z dôvodu, že dcéra je dlhodobo nezamestnaná a v súčasnosti trestne stíhaná za drogovú činnosť, za čo jej hrozí trest odňatia slobody. Komisia prerokovala predloženú žiadosť a vzhľadom k tomu, že v podkladoch k žiadosti bolo uvedené trvalé bydlisko menovanej v Kajale, okres Galanta, 

						- 4 -

žiada predložiť na nasledujúce zasadnutie fotokópiu občianskeho preukazu pani F., z ktorého bude jasné, odkedy je občiankou našej mestskej časti. 
Hlasovanie: prítomní : 6, za: 6.
 						
K bodu č. 5
1/ Prerokovanie poskytnutia JFV k Vianociam 2012
Na rokovanie komisie bol predložený kompletný materiál a podklady k poskytnutiu jednorazových finančných výpomocí k Vianociam 2012. Pani Janovičová informovala komisiu o postupe pri vypracovaní zoznamov obyvateľov v hmotnej núdzi. Zoznamy sociálne slabších rodín s  deťmi,  nezamestnaných obyvateľov, obyvateľov,  ktorým  boli  zverené  deti
do starostlivosti nahrádzajúcej starostlivosť rodičov a dôchodcov, ktorí poberajú dávku          v hmotnej núdzi, boli vypracované z podkladov Úradu práce sociálnych vecí a rodiny Bratislava za mesiac október 2012. Podľa platných zásad osamelí a nepracujúci dôchodcovia s nízkym dôchodkom si v tomto roku opäť podali žiadosť o poskytnutie vianočnej výpomoci a doložili doklad o výške dôchodku. Pre tento rok bola určená výška dôchodku do 340,- €. Suma finančných výpomocí bola určená v súlade s platnými Zásadami poskytovania finančných výpomocí obyvateľom mestskej časti BNM schválenými uznesením MZ MČ BNM číslo 2/16 dňa 17. 3. 2011 v znení úpravy schválenej uznesením č. 5/20 dňa 16. 6. 2011 a Dodatku č. 1 schváleného uznesením č. 9/19 dňa 14. 2. 2012. Celkový počet predstavuje 574 finančných výpomocí v sume 21 290,- €. Po súhlase starostu mestskej časti Mgr. Rudolfa Kusého a po dohode s oddelením finančným a hospodárskym MÚ BNM budú tieto výpomoci vyplatené cez pokladňu miestneho úradu začiatkom decembra 2012. 
Uznesenie č. 9/5/1
Komisia prerokovala predložený návrh poskytnutia jednorazových finančných výpomocí k Vianociam 2012 a odporučila poskytnúť pre 574 obyvateľov mestskej časti BNM jednorazové  finančné výpomoci v celkovej sume 21 290,- € v súlade s platnými zásadami a schváleným rozpočtom mestskej časti. Komisia neodporučila poskytnúť JFV k Vianociam problémovým obyvateľom domových objektov na Bojnickej ulici a tým, ktorí odmietli podpísať dodatok k nájomnej zmluve s notárskou zápisnicou a to :  L. M., Bojnická 21, R. H., Bojnická 25, H. V., Bojnická 21, R. F., Bojnická 25 a Č. A., Bojnická 19.    
Hlasovanie : prítomní : 6,  za :  6.	
2/ H. M., Račianska 38- žiada o poskytnutie JFV na zakúpenie ošatenia pre deti. Komisia prerokovala žiadosť menovanej a odporučila poskytnúť 200,- € v súlade s platnými zásadami. Hlasovanie: prítomní:  6, za: 6. 
3/ B. J., Bojnická 21 - žiada o poskytnutie JFV na zakúpenie ošatenia pre syna. Komisia prerokovala žiadosť menovanej a odporučila poskytnúť 100,- €. 
Hlasovanie: prítomní:  6, za: 6. 
4/ S. M., Rozvodná 17 - žiada o poskytnutie JFV na zakúpenie ošatenia pre synov -trojičky. Komisia prerokovala žiadosť menovanej a odporučila poskytnúť 105,- € v súlade s platnými zásadami. Hlasovanie: prítomní:  6, za: 6. 
5/ R. P., Račianska 99 - žiada o poskytnutie JFV na ošatenie a zubnú protézu pre seba a manželku. Komisia prerokovala žiadosť menovaného a túto neodporučila riešiť, pretože manželom R. už bola v tomto roku poskytnutá jednorazová finančná výpomoc. 
Hlasovanie: prítomní: 6, za 6.
6/ M. O., Sibírska 48 – žiadala o poskytnutie jednorazovej finančnej výpomoci pri narodení dieťaťa. Matka je občianka Ukrajiny. Má len povolenie na trvalý pobyt od 28. 3. 2011 
na Sibírskej 48 v Bratislave. Komisia prerokovala predloženú žiadosť a túto 

 						- 5 -

neodporučila riešiť aj keď menovaná predložila dotazník k žiadosti o udelenie štátneho občianstva Slovenskej republiky s dátumom podania 4. 6. 2012. 
Hlasovanie: prítomní: 6, za: 6. 				
 				    
K bodu č. 6

1/ Ing. Bartoš, predseda komisie, informoval členov o nasledujúcom zasadnutí,  ktoré  bude v januári 2013 a poďakoval im za aktívnu účasť na rokovaní.

									   Ing. Martin Bartoš
									predseda  komisie v. r.

Zapísala : Janovičová